

# JÕELÄHTME VALLAVALITSUS

**Päästeamet**

**Põhja päästekeskus**

[pohja@paasteamet.ee](mailto:pohja@paasteamet.ee) 10.12.2025 nr 5-4/5460

**Tulekahjuteate Häirekeskusesse edastamise lõpetamine**

Siseministri 03.11.2025 määrusega nr 33 muudeti siseministri 07.01.2013 määrust nr 1 „Nõuded tulekahjusignalisatsioonisüsteemile ja ehitistele, kust tuleb automaatse tulekahjusignalisatsioonisüsteemi tulekahjuteade edastada Häirekeskusesse, ning tulekahjuteate edastamise ja sellest loobumise korda” ning nimetatud korra lisa nr 2, milles on toodud ehitiste loetelu, kus tuleb edastada automaatse tulekahjusignalisatsioonisüsteemi teated Häirekeskusesse. Eelnimetatud regulatsioon jõustus 10.11.2025.

Vastavalt varasemalt kehtinud regulatsioonile, on Häirekeskusesse ühendatud Loo Keskkooli (aadressiga Saha tee 7, Loo alevik, Jõelähtme vald, 74201 Harjumaa) ATS häiresignaal. Täna kehtiva regulatsiooni kohaselt lõpetatakse ATS häiresignaalide vastuvõtmise Häirekeskuses alates 2026. aasta 1. maist.

Arvestades, et haridusasutusena on Loo Keskkool talvisel koolivaheajal (22. detsember 2025 kuni 4. jaanuar 2026) enamjaolt inimestest tühi, siis taotleb Jõelähtme Vallavalitsus koolipidajana häireedastusteenuse lõpetamist Häirekeskusesse alates **22. detsember 2025**.

Täpsustamist vajavate küsimuste korral palun kontakteeruda Jõelähtme vallasekretäriga Leho Kure (52 12 540, [leho.kure@joelahtme.ee](mailto:leho.kure@joelahtme.ee)) või Loo Keskkooli majandusjuhatajaga Väino Haab (51 10 968, [vaino.haab@lookool.ee](mailto:vaino.haab@lookool.ee)).

Lugupidamisega

(allkirjastatud digitaalset)

Andrus Umboja

vallavanem